Ystävät sairasvuoteella
Puhutte viisauslausein, hartain haluin
 mua kyökkimoraalilla evästetään!
 On henki teissä, saamat valuu valuin,
 – ne teitä lohduttaa, ei muita ketään!
 Niin säästäkää nyt sairaan tuskatiimaa,
 on suotta piestä kielten viisaussiimaa,
 pois hurskailu, – ei pyhitä se ketään!
 Haen rauhaa vain, en puhepalkeen viimaa,
 – ma sairastan, ei lauseet auta ketään!

 Pois remu virrenveisaajain
 ja neuvot, varoitukset vanhain tärinäin,
 joill’ lentoon siipirikko hätyytetään!
 Pois sormet haavoista, tää tuskain taakka
 mun täytyy saada kestää loppuun saakka
 vain yksin, – en hae lohduttajaa ketään!

sv:Vänner vid sjukbädden